હવે સવાલ ઊઠે છે કે આધુનિક ઇતિહાસના સૌથી અમીર વ્યક્તિ બેઝોસ શું ઇતિહાસના સૌથી અમીર વ્યક્તિથી પણ વધારે ધનિક છે. અગાઉ ટાઇમ મેગેઝિને 2009માં ઇતિહાસના 10 સૌથી ધનિક લોકોની યાદી જાહેર કરી હતી. આ લિસ્ટમાં માલીના શાસક રહેલા મૂસાને ઇતિહાસની સૌથી ધનિક વ્યકિત તરીકે ગણવામાં આવી હતી. ટાઇમ મેગેઝિને શિક્ષણવિદો, અર્થશાસ્ત્રીઓ અને ઇતિહાસકારો સાથે વાત કરી તે પછી આ લિસ્ટ બહાર પાડ્યું હતું. આ લિસ્ટમાં બાદશાહ અકબરને પણ સ્થાન મળ્યું હતું. જ્યારે બિલ ગેટ્સ નવમા ક્રમે હતા.